Інтэлектуальная віктарына Свая гульня Супрацоўнікамі музея распрацаваны новы інтэрактыў – “Свая гульня”. Інтэлектуальнае спаборніцтва, у якім ужо прынялі ўдзел вучні гарадскіх школ, выклікала ў іх вялікую цікаваць. Кожны вучань, ад пяцікласніка да выпускніка, змог праверыць свае веды па гісторыі Глыбоччыны, а таксама адкрыць для сябе новыя, нязведаныя старонкі гісторыі роднага краю. Адметнасць гэтай гульні ў тым, што ў ёй прысутнічае музейны прадмет і цікавы расказ пра яго. Удзельнікам прапануецца паспрабаваць свае сілы ў адказах на пытанні розных тэматычных катэгорый: “Помнікі”, “Землякі”, “Даты” і “Архітэктура”. Прычым, пытанні віктарыны маюць розную складанасць. Рызыкоўныя ігракі змаглі выбраць пытанні павышанай складанасці і атрымаць максімальную колькасць балаў, больш асцярожныя выбіраюць прасцейшыя пытанні і паступова набіраюць балы. Усё ў нашай гульні, як у сапраўдным інтэлектуальным спаборніцтве. Каманды, капітаны, пытанні, набраныя балы, і, вядома ж, пераможцы!Спадзяёмся, што ўдзельнікамі “Сваёй гульні” стануць не толькі школьнікі, але усе, хто неабыякавы да гісторыі свайго горада, сваёй маленькай радзімы.